## Vedtægter for Fredensborg Boldklub & Idrætsforening Stiftet d. 6. juni 1908

|  |  |
| --- | --- |
| §1 | **NAVN**Foreningens navn er Fredensborg Boldklub & Idrætsforening (FBI), og er hjemmehørende i Fredensborg Kommune. |
| §2 | **FORMÅL**Foreningens formål er at danne rammerne for og fremme interessen for fodbold og motion samt sociale fællesskaber for alle aldersgrupper. |
| §3 | **MEDLEMSSKAB AF ORGANISATIONER**Foreningen er medlem af DBU, DBU Sjælland, DIF og DGI. |
| §4 | **MEDLEMMERSKAB**Som aktivt eller passivt medlem kan bestyrelsen optage enhver, der er fyldt 2 år. Optagelse af umyndige som medlemmer kræver samtykke fra forældre/værge. Ind- og udmeldelse skal ske via klubbens hjemmeside og ved indmeldelsen skal der tilknyttes et betalingskort, så kontingent kan opkræves automatisk så længe medlemskabet er i kraft.Passive medlemmer kan ikke deltage i konkurrencer eller træning, men kan deltage i motionsaktiviteter.Medlemmer, der gennem lang tids virke eller på anden måde har gjort sig fortjent til foreningens særlige udnævnelse, kan på generalforsamlingen blive udnævnt til Æresmedlem. Et æresmedlem er livsvarigt medlem og kontingentfri. |
| §5 | **KONTINGENT**Foreningens kontingent fastsættes af bestyrelsen for et år ad gangen. Nedsættelse af kontingent kan ske for medlemmer, som midlertidigt er bortrejst eller langtidsskadet- eller syg - dog mindst i 3 måneder.Medlemmer der står 1 måned i restance, har ikke ret til at deltage i træning eller konkurrencer. Står et medlem mere end 2 måneder i restance til foreningen medfører det udmeldes af foreningen. Ovennævnte sanktioner skal varsles 1 uge inden i ikrafttræden pr. mail til medlemmet. Bestyrelsen kan indgå en afdragsordning med et medlem i restance, som ophæver foranstående sanktioner. |
| §6 | **PLIGTER OG RETTIGHEDER**Ethvert medlem er forpligtet til at overholde foreningens vedtægter, samt de reglementer og forordninger, som foreningen til enhver tid måtte finde formålstjenlige. Desuden er ethvert medlem pligtig til at overholde de vedtægter, forordninger og reglementer, som foreningen til enhver tid måtte blive dikteret af de specialforbund FBI er medlem af. Medlemmerne skal ved træning, konkurrencer og på offentlige steder, hvor foreningen er repræsenteret, udvise en anstændig og sportslig optræden. Overtrædelse af nærværende paragraf kan medføre øjeblikkelig karantæne eller eksklusion af foreningen ved en bestyrelsesbeslutning med 2/3 stemmer for en eksklusion. Inden en eksklusion træder i kraft, har det pågældende medlem ret til at fremføre sin sag på et bestyrelsesmøde. Det ekskluderede medlem eller et medlem af bestyrelsen kan til enhver tid appellere kendelsen til førstkommende generalforsamling. Et ekskluderet medlem kan først genoptages i foreningen efter et års forløb, og kun hvis 2/3 af bestyrelsens medlemmer stemmer for det. |
| §7 | **PÅKLÆDNING**Foreningens klubdragt er grønne eller hvide benklæder og grøn trøje, eventuelt med hvidt, og den skal bæres når foreningens medlemmer deltager i konkurrencer og opvisninger. Kun ved deltagelse på udvalgte hold og lignende og når reglerne fra DBU/DGI foreskriver det, må der afviges for ovennævnte. Bestyrelsen kan i specielle tilfælde give dispensation for ovennævnte. Foreningen har eneret på at lade fremstille og sælge foreningens emblem og holdklubdragter. |
| §8 | **KONKURRENCER**Medlemmer må ikke deltage på andre klubbers hold og må ikke konkurrere imod foreningen uden bestyrelsens udtrykkelige tilladelse i hvert enkelt tilfælde. Overtrædelse heraf kan medføre øjeblikkelig eksklusion jf. § 6. |
| §9 | **ORDINÆR GENERALFORSAMLING**Generalforsamlingen har, med de indskrænkninger disse vedtægter foreskriver, den højeste myndighed i alle foreningens anliggender. Den ordinære generalforsamling, der afholdes hvert år i perioden 1/1 til 1/4, indkaldes med mindst 2 ugers varsel ved udsendelse at mails i henhold til medlemslisten og ved opslag på klubbens hjemmeside. Dagsorden ifølge vedtægterne. Forslag der ønskes forelagt generalforsamlingen til vedtagelse, skal være bestyrelsen i hænde senest 8 dage før generalforsamlingens afholdelse. Forslagene skal optages i dagsordenen og ligges på klubbens hjemmeside senest 2 dage før generalforsamlingen afholdelse. Stemmeret har alle aktive og passive medlemmer over 18 år, der har været medlem af foreningen i mindst 3 måneder før generalforsamlingen, og som ikke er i kontingentrestance. Stemmeret kan kun udøves ved personligt fremmøde.  |
| §10 | **DAGSORDEN**Dagsorden for den ordinære generalforsamling skal omfatte følgende punkter:1. Valg af dirigent 2. Bestyrelsens beretning for det forløbne år 3. Fremlæggelse af det reviderede regnskab for det forløbne år til godkendelse 4. Behandling af eventuelt indkomne forslag 5. Valg af formand - ulige år 6. Valg af kasserer - lige år 7. Valg af bestyrelsesmedlemmer - der vælges 1-4 medlemmer i ulige år for 2 år jf. § 13 - der vælges 1-5 medlemmer i lige år for 2 år jf. § 138. Valg af 2 suppleanter for 1 år til bestyrelsen 9. Valg af revisorer for 1 år jf. § 17 - 1 ekstern - 2 interne10. Valg af intern revisorsuppleant for 1 år. Jf. § 1711. Eventuelt |
| §11 | **GENERALFORSAMLINGENS LEDELSE M.V.**Generalforsamlingen vælger sin dirigent - som ikke må være medlem af bestyrelsen - til at lede forhandlingerne. Bestyrelsen udpeger en referent, som skal udarbejde et referat af forhandlingerne og beslutningerne på generalforsamlingen. Referatet skal godkendes og underskrives af dirigenten, referenten og den nye bestyrelse.Generalforsamlingens beslutninger træffes ved simpelt stemmeflertal, dog ikke jævnfør §18 og §19. Hvis et stemmeberettiget medlem forlanger det, skal afstemning og/eller valg foregå skriftligt ellers foregår afstemningerne ved håndsoprækning. Dirigenten udvælger 2 stemmeoptæller blandt de stemmeberettigede medlemmer.  |
| §12 | **EKSTRAORDINÆR GENERALFORSAMLING**Ekstraordinær generalforsamling kan til enhver tid indkaldes af bestyrelsen, og skal indkaldes når mindst 30 stemmeberettigede medlemmer skriftligt stiller krav herom til bestyrelsen. I sidstnævnte tilfælde skal generalforsamlingen afholdes senest 1 måned efter, at begæringen er fremsat overfor bestyrelsen, med oplysning om det emne, der ønskes behandlet. Om indkaldelse og udsendelse gælder bestemmelserne i §9 |
| §13 | **BESTYRELSE - VALG**Bestyrelsen er foreningens daglige ledelse, og den repræsenterer foreningen i alle forhold. De vedtagne beslutninger og foretagne handlinger forpligter foreningen i henhold til vedtægterne. Bestyrelsen består af en formand og en kasserer og fra 1-9 bestyrelsesmedlemmer som vælges på generalforsamlingen. Alle vælges for to år og genvalg kan finde sted. Der vælges 2 bestyrelsessuppleanter for et år på generalforsamlingen. For at kunne vælges til bestyrelsen, skal man have været medlem af foreningen af i mindst 3 måneder inden generalforsamlingen og ikke være i kontingent restance |
| §14 | **KONSTITUERING, BESTYRELSESMØDER OG TEGNINGSRET**Bestyrelsen konstituerer sig snarest - dog senest inden 14 dage efter generalforsamlingen - med næstformand og sekretær.Bestyrelsen fastsætter selv sin forretningsorden. Bestyrelsesmøderne indvarsles senest 14 dage før afholdelse af formanden og der afholdes minimum 4 bestyrelsesmøder om året hvis der er nedsat et forretningsudvalg ellers afholdes der minimum 6 bestyrelsesmøder om året. Bestyrelsen er kun beslutningsdygtig når mindst halvdelen af dens medlemmer – heriblandt 2 af efterfølgende formand, næstformand eller kassereren er til stede, jf. dog § 6. Ved formandens fravær indtræder næstformanden i hans sted. Over bestyrelsens forhandlinger og beslutninger føres referat. Foreningen tegnes af formanden. Ved økonomiske dispositioner over kr. 5.000 kræves dog underskrift af enten formanden, kassereren eller næstformand samt et bestyrelsesmedlem. I alle sager der vedrører køb, salg eller pantsætning af fast ejendom eller løsøre, tegnes foreningen af formanden, næstformanden og kassereren i forening.Bestyrelsen kan nedsætte et forretningsudvalg, som på vegne og med ansvar til bestyrelsen varetager den løbende drift af foreningen. Forretningsudvalget skal som min. bestå af formand, næstformand og kasserer og evt. 1-2 bestyrelsesmedlemmer. Forretningsudvalget holder som minimum 10 møder om året. Indkaldelse og beslutningsdygtighed jf. ovenstående om bestyrelsesmøder.  |
| §15 | **REGNSKAB**Af hensyn til fremlæggelse af regnskab på den årlige generalforsamling følger regnskabsåret kalenderåret, 1/1 til 31/12. Regnskabet skal være tilgængeligt på foreningens hjemmeside senest 5 dage før den ordinære generalforsamling. |
| §16 | **STÅENDE UDVALG**Udvalg nedsættes af bestyrelsen og udvalgsformændene udpeges af bestyrelsen. Udvalgsformændene sammensætter selv deres udvalg som skal godkendes af bestyrelsen. Udvalgenes rammer bliver fastlagt af bestyrelsen |
| §17 | R**EVISION**På den årlige generalforsamling vælges for et år ad gangen1 ekstern og 2 interne revisorer, jf. § 10. Den eksterne revisor skal i god tid inden generalforsamlingen gennemgå bilag, regnskaber og beholdning og påse at det er i overensstemmelse med virkeligheden og efterfølgende udarbejde et årsregnskab til godkendelse på generalforsamlingen. De interne revisorerne skal i samarbejde med den eksterne revisor hvert år i januar/februar måned gennemgå det samlede regnskab og påse, at beholdningerne er til stede. Driftsregnskab og status forsynes med revisionspåtegning. Revisorerne har til enhver tid ret til at gennemgå bogføring, beholdninger og andre regnskabsmæssige forhold. |
| §18 | **VEDTÆGTSÆNDRINGER**Ændringer af vedtægterne kan ske på enhver generalforsamling, når mindst 1/3 af foreningens stemmeberettigede medlemmer er til stede, og når mindst 2/3 af de afgivne stemmer er for forslaget. Opnås 2/3 flertal på en generalforsamling, der ikke er beslutningsdygtig jf. ovenstående, skal bestyrelsen inden 14 dage med sædvanligt varsel indkalde til en ny ekstraordinær generalforsamling. Hvis også 2/3 af de på denne generalforsamling afgivne stemmer er for forslaget, er dette vedtaget uanset hvilket antal stemmeberettigede medlemmer, der er til stede. Forslaget til vedtægtsændringer skal offentliggøres på foreningens hjemmeside forud for den ordinære generalforsamling. |
| §19 | **FORENINGENS OPLØSNING**Bestemmelser om foreningens opløsning kan kun tages på en i dette øjemed særligt indkaldt, ekstraordinær generalforsamling. Til dennes beslutningsdygtighed kræves, at mindst halvdelen af foreningens stemmeberettigede medlemmer er til stede, og til forslagets vedtagelse kræves, at mindst 3/4 af de afgivne stemmer er for forslaget. Opnås 3/4 stemmeflertal på en generalforsamling, der ikke er beslutningsdygtig jf. ovenstående, indkaldes inden 14 dage med sædvanligt varsel til en ny ekstraordinær generalforsamling, hvor beslutningen kan træffes med 3/4 stemmeflertal, uanset hvilket antal stemmeberettigede medlemmer, der er til stede.På generalforsamlingen hvor det besluttes at opløse foreningen skal der samtidig træffes bestemmelser om, hvorledes der skal disponeres med foreningens formue, herunder fast ejendom og løsøre, dog er simpelt flertal her tilstrækkeligt. Foreningens formue skal overgå til idrætslige eller humanitære formål i Fredensborg (postnummer 3480). |